कोरोना वायरस जैसी वैश्विक महामारी से बचाव के लिए नागरिक सुरक्षा संगठन की सदस्याएं भी पीछे नहीं हैं। महिला सशक्तिकरण का प्रतीक बनकर यह सदस्याएं लोगों को कोरोना से जागरूक कर रही हैं। प्रमुख तिराहों, चौराहों पर लॉकडाउन का पालन करवा रही हैं।
झांसी। कोरोना वायरस जैसी वैश्विक महामारी से बचाव के लिए नागरिक सुरक्षा संगठन की सदस्याएं भी पीछे नहीं हैं। महिला सशक्तिकरण का प्रतीक बनकर यह सदस्याएं लोगों को कोरोना से जागरूक कर रही हैं। प्रमुख तिराहों, चौराहों पर लॉकडाउन का पालन करवा रही हैं। वार्डों में भोजन वितरण, राशन व दवाओं की दुकानों में सोशल डिस्टेंस बनवाना, भीड़ न लगने देने जैसी महत्वपूर्ण सामाजिक जिम्मेदारियों को पूरी शिद्दत के साथ निभा रही हैं। इनका कहना है, कि समाज के प्रति जो हमारी जिम्मेदारी है। उसे निभाना जरूर चाहिए। सुबह घर का कामकाज करने के बाद वह समाज सेवा में जुट जाती हैं। जो देर शाम तक जारी रहता है।